钦定古今图书集成/明伦汇编/氏族典/第433卷 > 《廖用贤尚友录》 > 鲍忠
## 钦定古今图书集成/明伦汇编/氏族典/第433卷 > 《廖用贤尚友录》 > 鲍忠

按《万姓统谱》：“忠字克礼，鄞人。刚介有为，以明经辟授
定海县训导。洪武九年，应直言，诏疏治道十策，太祖
嘉纳焉。擢监察御史，巡按广东，平反连州冤狱七十
二人。事毕欲起，忽有白衣人诉冤状，追之不得。既而
见一白鸟绕宪台飞鸣数四。忠疑之，以为前所见白
衣人，托以控冤也。命左右密置笔楮于东北方坐，至”
二鼓取之，果得冤状。云“其妻某氏有外私，辄被谋杀。”
明日如状往按之，得其情，人称神明。